# Papa Juan Pablo II

*Mayda impormasyon hini nga artikulo nga aada han Iningles nga bersyon nga angay ighubad ha Winaray*

| San Juan Pablo II |
| --- |
| *Obispo han Roma* |
| Juan Pablo II |
| Pagtikang han papado |
16 Oktubre 1978 |
| Natapos an papado |
2 Abril 2005 |
| Nag-una |
Juan Pablo I |
| Nagsunod |
Benedicto XVI |
| Mga Orden |
| Gin-ordinar |
1 Nobyembre 1946 ni Adam Stefan Sapieha |
| Ginkonsagrar |
28 Septyembre 1958 ni Eugeniusz Baziak |
| Ginhimo nga kardinal |
26 Hunyo 1967 ni Pablo VI |
| Personal nga mga detalye |
| Ngaran ha pagkatawo |
Karol Józef Wojtyła |
| Natawo |
18 Mayo 1920(1920-05-18) Wadowice, Republika han Polonya |
| Namatay |
2 Abril 2005 (edad 84) Palasyo Apostoliko, Syudad han Vaticano |
| Pagkanasodhanon |
Polako |
| Puwesto han una | * Kabulig nga Obispo han Krakovya, Polonya *(1958–1964)*
* Titulado nga Obispo han Ombi *(1958–1964)*
* Arsobispo han Krakovya, Polonya *(1964–1978)*
* Kardinal-Presbitero *pro hac vice* han San Cesareo di Appia *(1967–1978)*
 |
| Motto | *Totus Tuus* buot sidngon "Tanan Imo" |
| Pirma |  |
| Tigaman |  |
| Pagin-santo |
| Adlaw hin fiesta |
22 Oktubre |
| Gin-beato |
1 Mayo 2011 Plaza San Pedro, Syudad han Vaticano ni Papa Benedicto XVI |
| Gin-kanonisar |
27 Abril 2014 Plaza San Pedro, Syudad han Vaticano ni Papa Francisco |
| Attributes | * Papal ferula
* Papal nga mga vestment
 |
| Patronahe | * Arkidiosesis han Krakovya
* World Youth Day (Co-Patron)
* World Meeting of Families 2015 (Co-Patron)
* Mga Batan-on nga Katoliko
* Mga Pamilya
* Świdnica
 |
|
Iba nga mga Papa nga an ngaran Juan Pablo |

Hi **Papa Juan Pablo II** (Linatin: *Ioannes Paulus PP. II* ), natawo nga **Karol Józef Wojtyła** (Pinolako: [ˈkarɔl ˈjuzɛf vɔjˈtɨwa]; giharani-i nga kaluwas ha Winaray: *KA-rol YU-zef voy-TI-wa*) (Mayo 18, 1920 – Abril 2, 2005) naghadi komo papa han Simbahan Katoliko hin hapit karuhaan kag pito (27) nga tuig, tikang han Oktubre 16 1978 tubtob han iya kamatayon. An iya papado amo an ika-duha nga giiha-i nga mga papado. Han Mayo 13 2005, hi Papa Benedicto XVI, nga sinmunod nga papa kan Juan Pablo II, ginhimo nga diri kinahanglan o (gin*waive*) an lima nga tuig nga paghulat ugsa igpresenta in kaso para hin beatipikasyon (o pagdeklara nga bulahan) nga igbuklad. An opisyal nga proseso han pagbeatipikar nagtikang ha Diosesis han Roma han Hunyo 28, 2005.
Hiya an siyahan nga diri-Italyano nga papa tikang han ika-16 nga siglo. An syahan nga bahin han iya paghadi, natigamnan han iya pagtipa han Komunismo, ngan hiya ha panalagsaon ginsisiring nga usa han mga puwersa nga nakagresulta han kabungkag han Unyon Sovietika.

Ha lain nga mga bahin, an iya *concern* para han mga kablas, han mga magluya, ngan han mga nag-aantos, ngan an iya paglantaw han gyera, violencia, sirot hin kamatayon, ebolusyon, pagpasaylo han utang han kalibotan, upod han iya pag-uyon hin pagbisita hin mga nasod nga Sosyalista, ug an iya makusog nga mga relasyon hin mga lideres hin diri-Katoliko nga mga simbahan ngan diri-Kristohanon nga mga relihiyon (ekumenismo) ginlantawan han iba nga pagpamatuod nga usa hiya nga "liberal".

An iya pag-affirma han maiha na nga doktrina Kristiano nga an aborto, pagkabayot, sexual nga mga relasyon, ngan kontrasepsyon nga mga inmoral, an iya pagpadayon han tradisyon nga pag-ordenar la hin mga lalake ha pagka-padi, an pagtutdo nga an mga divorciado o mga habulag nga mga tawo diri makag-asawa hin otro nga waray deklarasyon hin *nullity*, nga an tama la nga sakrametal nga pag-asawa puyde la hin usa na lalake ngan usa nga babaye, an paghatag hin empahsis han kaupayan han pagpadayon han disiplina han mandatory nga *priestly celibacy*, ngan an iya pagtipa han sekularismo ginlalantaw hin mga iba nga nagpapamatuod nga hiya "konserbador".

Han iya paghadi, naglinakat hin hirayo an papa, nga diin nagbisita hiya hin labaw 100 ka nasod, labaw pa hin bisan hin-o han mga nag-una ha iya. Ginkanonisar niya in damo nga tawo kaysa han ginkanonisar han tanan nga mga papa ugsa ha iya nga ig-urusa. Hiya an Papa hin panahón nga diin an impluwensya han Katolisismo nag-iban dida han mga dukwag nga nasod kundi dinmako han Ikatulo nga Kalibutan.

## Mga pinanbasaran

## Mga sumpay ha gawas

* John Paul the Great Catholic University
* Websayt han Santa Sede
* Usa nga Pasidungog kan Papa Juan Pablo II han Pagbeato ha Iya Ginhipos 2012-03-06 han Wayback Machine

| Mga titulo ha Singbahan Katolika |
| --- |
| Gin-unahan ni  **James Johnston Navagh**  | **Titulado nga Obispo han Ombi** 1958–1964 | Ginsundan ni **António de Castro Xavier Monteiro** |
| Gin-unahan ni  **Eugeniusz Baziak**  | **Arsobispo han Krakovya** 1964–1978 | Ginsundan ni **Franciszek Macharski** |
| Gin-unahan ni  **Francesco Bracci como Kardinal-Diacono**  | **Kardinal-Presbitero *pro hac vice* han San Cesareo di Appia** 1967–1978 | Ginsundan ni **Andrzej Maria Deskur *pro hac vice |
| Gin-unahan ni  **Juan Pablo I**  | **Papa han Singbahan Katolika** 16 Oktubre 1978 – 2 Abril 2005 | Ginsundan ni **Benedicto XVI** |
| Mga titulo hin paghádì |
| Gin-unahan ni  **Juan Pablo I**  | **Soberano han Estado han Syudad han Vaticano** 16 Oktubre 1978 – 2 Abril 2005 | Ginsundan ni **Benedicto XVI** |